ફિલ્મ સ્ટાર આમીર ખાને ભારતમાં વધતી અસહિષ્ણુતાની ફરીયાદ કર્યા બાદ સરકારે તેના પર પલટવાર કર્યો છે તથા સોશ્યલ મીડિયા પર તેના વિશે જંગ શરૃ થયો છે. મોટા ભાગના યુઝર્સે આમીરની ટિપ્પણીની ટીકા કરી છે અને તેને રાષ્ટ્રવિરોધી ગણાવ્યો છે. ટ્વિટર પરથી મળેલા ડેટા પ્રમાણે આમીરની ટિપ્પણીના કારણે મંગળવારે સાંજ સુધીમાં ૧.૧૦ લાખ ટ્વિટ થઈ હતી. આ ડિબેટમાં વધુને વધુ લોકો જોડાતા ગયા હતા અને દર મિનિટે ૩૨૦ ટિવટ થઈ હતી.